Referat Åbent Møde - Hårbøllehuset

25. Januar 2024 17:30 – 19:30

Hvad kan vi bruge Fanefjordskolen til

**Hårbøllehuset**

Vestmøn Lokalforum havde indkaldt mødet med henblik på at støtte Blå Veje Skolen i at kunne overtage Fanefjordskolens lokaler således at lokalerne fortsat bliver brugt som skole.

Vordingborg Kommune har på kommunalbestyrelsesmødet i juni 2023 besluttet at sælge Fanefjord Skole. Der er ikke meldt noget ud om hvordan, hvornår og til hvilken pris skolen skal sælges. Dog står der i retningslinjer for salg af kommunale bygninger, at hvis bygningerne ikke kan sælges, så kan de overdrages til andre, således at man slipper for udgiften til vedligeholdelse.

Overfor skolen har Michael Smed givet udtryk for, at det bliver afklaret i marts om skolen bliver solgt med henblik på at opføre ældreboliger.

Han har ligeledes givet udtryk for at han er positiv overfor de planer, som en forældregruppe har om pædagogiske værksteder.

Der vil dog stadig være plads til andre aktiviteter på skolen – der er plads til 150 børn på skolen og på nuværende tidspunkt er der 30 børn på Blå Veje Skolen. Der er flere forældre, der ønsker at melde deres børn ind i skolen, når spørgsmålet om fremtidige lokaler er på plads.

Formålet med mødet i dag er at vise, at der lokalt er interesse for at bevare lokalerne til brug for skolen og at vi kan fylde dem ud – i hvert fald indtil skolen bliver stor nok til selv at gøre det.

Vi skal have opstillet et budget for at komme tættere på en ansøgning til kommunalbestyrelsen om at overtage lokalerne.

Vi skal også have fundet en organisationsform, så skolen ikke skal stå for alt koordinerende, men i første omgang er det vigtigste at opstille et budget.

På mødet kom mange idéer frem til hvad lokalerne kan bruges til udover skole og pædagogiske værksteder:

Øvelokaler

Privat musikskole

Knallertværksted

Bogbus

Dartklub

Skaterbane

Fritidsklub

Fællesspisning

Fodboldhold

Aftenskole

Festlokaler

Madlavningskurser

Børnehaven kunne flytte over i lokalerne og børnehavens lokaler sælges til frisør og forskeelige former for behandling

Lejrskole

Filmværksted

Fitness-klub

Der er enighed om, at aktiviteter for unge skal prioriteres, men det kræver at de unge også kommer på banen for at sikre, at det er det rette, der bliver sat i gang.

I øjeblikket hvor vi ikke ved om det er muligt at overtage lokalerne på den ene eller den anden måde, bliver det selvfølgelig noget teoretisk.

Men vi har brug for at vise, at der er behov for at lokalerne, så det er et samlet lokalområde, der står bag ønsket om at overtage lokalerne – og forberedelse af aktiviteter vil altid sætte noget i gang. Derfor er det ikke spildt arbejde.